
R E F E R A T    D E   A P R O B A R E 
 privind aprobarea Organigramei şi  Statului de funcţii
 ale  Spitalului  Municipal Brad 

	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui spital este o necesitate şi o prioritate a administrației publice locale de care trebuie să ţinem seama permanent.
	Astfel, am inițiat prezentul proiect de hotărâre prin care am propus modificarea Organigramei și a Statului de funcții ale Spitalului Municipal Brad, astfel:
ORGANIGRAMA
Transformarea:
1. Biroului de Management al Calităţii Serviciilor de Sănătate în Compartiment de Management al Calităţii Serviciilor de Sănătate, astfel încât să fie posibilă mutarea a două posturi din cadrul acestei structuri în conformitate cu Ordinul Ministerului Sănătăţii nr. 1.312/250/2020 privind organizarea şi funcţionarea structurii de management al calităţii serviciilor de sănătate în cadrul unităţilor sanitare cu paturi şi serviciilor de ambulanţă, în procesul de implementare a sistemului de management al calităţii serviciilor de sănătate şi siguranţei pacientului;
1. Compartimentului Achiziţii publice, contractare, aprovizionare, transport în Compartiment Achiziţii publice, contractare;
1. Biroului Administrativ în Birou Administrativ, aprovizionare, transport.

	STATUL DE FUNCŢII
	În conformitate cu prevederile Ordinului Ministerului Sănătăţii nr. 1.224 din 16 septembrie 2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministerului Sănătăţii publice nr. 1.778/2006 privind aprobarea normativelor de personal, cu modificările și completările ulterioare, se impun următoarele modificări:
1. Mutarea postului de la poziția nr. 255 - RMC șef birou management al calităţii serviciilor de sănătate, la Compartiment de evaluare şi statistică medicală şi transformarea lui în post de economist II, poziția nr. 247 din noul Stat de funcții;
1. Transferul cu tot cu post al ocupantei postului de economist IA de la poziția nr. 266 din cadrul Biroului resurse umane, normare, organizare, salarizare, la Biroul administrativ, aprovizionare, transport, poziția nr. 264 din noul Stat de funcții;
1. Mutarea postului vacant de economist IA de la poziția nr. 270 din cadrul Biroului financiar - contabil la Biroul administrativ, aprovizionare, transport, transformarea în post de referent IA (c.f.p) PL, poziția nr. 265 din noul Stat de funcții şi transferul pe acest post a ocupantei de la poziția nr. 257 din cadrul Compartimentului Managementul Calităţii Serviciilor de Sănătate. Postul rămas vacant de la poziția nr. 257 se va transforma în referent de specialitate debutant S şi se va muta la Compartimentul de evaluare şi statistică medical, poziția nr. 248 din noul Stat de funcții;
1. Transformarea postului de medic rezident an I pediatrie de la poziția nr. 11- ”MEDICI REZIDENŢI” a Statului de funcţii, în post de medic rezident an I neonatologie, astfel încât să poată fi ocupat de medicul rezident în specialitatea neonatologie începând cu data de 01.01.2022;
1. Transformarea postului de medic rezident an I dermatovenerologie de la poziția nr. 12 – ”MEDICI REZIDENŢI” a Statului de funcţii, în post de medic rezident an I medicină de urgenţă, având în vedere necesitatea de personal medical în cadrul Compartimentului Primire Urgenţe; 
1. Mutarea postului de la poziţia nr. 13 – ”MEDICI REZIDENTI” a Statului de funcții, având în vedere promovarea examenului de medic specialist medicină de laborator a doamnei Dr. Bobia Ana Antoaneta, în cadrul Laboratorului de Analize medicale, poziția nr. 218 din noul Stat de funcții;
1. Transformarea postului de medic rezident an I ORL de la poziția nr. 14 – ”MEDICI REZIDENŢI” a Statului de funcţii, în post de medic rezident an I medicină de urgenţă, pozițiai nr.  13 – ”MEDICI REZIDENŢI”.
    Am propus, de asemenea, ca la data intrării în vigoare a prezentei hotărâri se abrogă prevederile Hotărârii Consiliului Local al Municipiului Brad nr. 159/2021.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile art. 180 alin.1 lit. d din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 4 alin. 3  din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. 1 lit. b din OUG nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare,  ale H.G.  nr. 935/2019 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare,  precum și ale art. 107 alin.1 și alin. 2, art.41 alin.3 lit. f din  Legea nr. 53/2003 – Codul Muncii, republicată, cu modificările şi completările ulterioare.

